26.5.2023 г.
BG
Официален вестник на Европейския съюз
C 185/39
ЗАКЛЮЧЕНИЯ НА СЪВЕТА ОТНОСНО ИЗЛОЖЕНИТЕ НА РИСК И РАЗСЕЛЕНИТЕ ТВОРЦИ (2023/C 185/09)
СЪВЕТЪТ НА ЕВРОПЕЙСКИЯ СЪЮЗ:
КАТО ПРИЗНАВА: 1.
значението на творческите и културните права, залегнали в глобалните (1) и регионалните (2) инструменти в областта на правата на човека, за запазването на човешкото достойнство, културното многообразие, плурализма, демокрацията и присъщата стойност на културата,
2.
работата на международните организации във връзка със свободата на художественото изразяване, например ЮНЕСКО, в чиято Конвенция от 2005 г. се признава необходимостта от предприемане на мерки за опазване на многообразието от форми на културно изразяване, особено когато тези форми са заплашени от изчезване или от сериозна промяна (3), и Съвета на Европа (4), по-специално по отношение на неговия манифест за свободата на изразяване на изкуството и културата в цифровата ера,
3.
заключенията на Европейския съвет от 15 декември 2022 г. и от 9 февруари 2023 г., в които отново категорично се осъжда агресивната война на Русия срещу Украйна, потвърждава се пълната подкрепа на Съюза за независимостта, суверенитета и териториалната цялост на Украйна в нейните международно признати граници (5) и се изтъква отново ангажимента за засилване на подкрепата за разселените лица (6),
4.
Резолюцията на Европейския парламент относно културната солидарност с Украйна, в която се изразява искрена солидарност с хората на изкуството (7), тъй като изкуството и културата ще играят основна роля за оздравяването и възстановяването на Украйна и се приветстват по-специално действията на украинските творци и хора на изкуството, които участват в съпротивата срещу руското нашествие като практикуват своето изкуство (8),
5.
Работния план на ЕС за културата за периода 2023 – 2026 г (9)., който съдържа няколко действия (10), свързани с темата за изложените на риск (11) и разселените творци.
КАТО ИМА ПРЕДВИД, ЧЕ 6.
творците в световен мащаб играят важна роля в живота, развитието и устойчивостта на обществото и отделните хора и следва да могат да изпълняват тази своя роля, като същевременно съхраняват своята съзидателност и свобода на изразяване,
7.
поради това на творците следва да се предостави защита, в съответствие със съществуващите разпоредби, срещу заплахи и посегателства от всякакъв вид и форма, които ги излагат на опасност поради творческата им работа,
(1) Наред с останалото, член 27 от Всеобщата декларация за правата на човека, чиято 75-а годишнина отбелязваме през 2023 г., или член 15 от Международния пакт за икономически, социални и културни права.
(2) Наред с останалото, в Хартата на основните права на Европейския съюз.
(3) Конвенция на ЮНЕСКО от 2005 г. за опазване и насърчаване на многообразието от форми на културно изразяване.
(4) Използвайки като основа за работата си Европейската конвенция за правата на човека (ЕКПЧ), Съветът на Европа публикува например доклад относно творческата свобода и излезе с Манифест за свободата на изразяване на изкуството и културата в цифровата ера, в който, наред с останалото, се посочва, че ограниченията на свободата на изразяване и на творческата свобода засягат цялото общество, като го лишават от неговия плурализъм и жизнеспособността на демократичния процес.
(5) EUCO 34/22.
(6) EUCO 1/23.
(7) Вж. приложение II за определението на „творци“.
(8) Резолюция на Европейския парламент от 20 октомври 2022 г. относно солидарността с Украйна в областта на културата и съвместен механизъм за реагиране при извънредни ситуации за културно възстановяване в Европа (2022/2759(RSP).
(9) Резолюция на Съвета относно работния план на ЕС за културата за периода 2023 – 2026 г.
(ОВ C 466, 7.12.2022 г., стр. 1).
(10) Т.е. по отношение на творческата свобода, опазването на културното наследство и овластяването на местните сектори на културата и творчеството в Украйна и ролята на културата и културните дейци в насърчаването и защитата на демокрацията и правата на човека в нестабилен контекст.
(11) Вж. приложение II за определението на „изложени на риск творци“.